Karhu

## Karhu (Marko)

*En enää yksin hallitse koskia ja metsää
Puitani koura kyltymätön repii juuriltaan
Kuka valtakuntani rajoja käydä uskaltaa
Näin rikkoa iäisyyksien rauhaa?
Korvessa monta asuu voimaa
Vielä karhu kynsin teitäkin paikastanne muistuttaa*

* **Rooli heimossa:** *Ennen:* Heimon suojelija, Johtaja *Nykyään:* ???
* **Ikä:** 46
* **Taidot:**  Plot item identification and creation,Repair Firearms

### **Lyhytkuvaus**

*Hän joka seisoo vieressäni tulee olemaan sisarukseni. Minä murskaan ne, jotka seisovat edessäni. On aika puhdistaa tämä maa epäpuhtaudesta. Veljet ja siskot seuratkaa minua ja taistelkaa Äiti Maan puolesta!* -Karhun sotahuuto

Tuhkan Lasten entinen johtaja Karhu on nimestään päätellen vahva persoona, joka seisoo ylpeänä jopa sellaisissa tilanteissa, joissa muut ovat lähteneet karkuun. Karhu on heimon vanhimpia jäseniä, mutta täysin elinvoimissaan eikä ollenkaan näytä merkkiä siitä, että hänen voimansa olsivat vuosien aikana hiipuneet. Vaikka iän myötä Karhu on oppinut pitkäjänteisyyttä ja kärsivällisyyttä, niin Karhun sisällä palaa kuitenkin yhä se sama liekki kirkkaana, joka houkutteli Karhun nuorena seikkailemaan ja kokeilemaan rajojaan tilanteissa kuin tilanteissa. Karhu syntyi suoraan heimoon ja on yksi harvoista heimon jäsenistä jotka kantavat heimon perustajien verta suonnissaan.

Viime vuonna Karhu äänestettiin pois heimon johdosta, koska heimon mielestä Karhu ei enää sovin heimon johtoon, koska Karhu on Metsän Kuningas, mutta ei Kaupungin Kuningas, jonne heimo aikoo jäädä asumaan. Muutoksen on tapahduttava ja Karhun vanhat tavat eivät enää toimi OldTownissa. Karhu suuttui heimon sanoista todella paljon ja hän syytti heimoa rappiotilasta, koska alkoholia ja keinotekoisia huumeita käytettiin paljon heimossa ja heimo oli omaksunut Wanhan Maailman rappiotilat, joka tulee johtamaan heimon varmaan tuhoon. Karhun mielestä heimon huonon ilmapiirin ongelma ei ollut hänessä, vaan heimossa, joka oli hylännyt Tuhkan Lasten vanhat tavat ja perinteet.

Säilyttääkseen kunniansa Karhu lähti Pitkälle Vaellukselle, jossa Karhu lähtee yksin Joutomaahan vuodeksi miettimään tätä kaikkea jota hän on kokenut OldTownissa muutaman päivän ajan. Karhu lupasi palata vuoden päästä OldTowniin katsomaan ovatko Tuhkan Lapset yhä Tuhkan Lapsia vai pelkästään Tuhkaa. Vaikka Karhu onkin yhä heimon jäsen, niin on aivan selvää, että tämä kokemus on laittanut suuren arven Karhun sieluun jota ei voi ikinä parantaa. Onko Karhu Tuhkan Lasten paras liittolainen vai pahin vihollinen, niin vain aika voi kertoa.

### **Historia**

"*Olen nähnyt heimoni suurimmat onnen ja surun hetket. Olemme juhlineet uusien heimolaisten syntyä, suuria metsästyssaaliita ja soturien urotekoja. Mutta olen myös nähnyt kuinka menetykset, kurjuus ja sairaudet ovat nakertaneet teidän kaikkien sielua. Vain pysymällä yhdessä voimme selviytyä Luvattuun Maahan. Olen rehellinen, sillä tämä matka tulee olemaan todella raskas ja aivan varmasti moni teistä tulee kuolemaan. Mutta sanokaa minun sanoneen näin, että Tuhkan Lapset tulevat näkemään Äiti Maan ja Ukon tanssivan yhdessä Luvatussa Maassa. Sillä minä Karhu Ylisen Lapsi vannon tämän Ylisen ja isäni Ukko Ylijumalan kautta!"* -Karhu heimolle ennen lähtöä kohti Paratiisia

Karhu on noin 50-60 ikävuoden ikäinen, mutta täysin elinvoimissaan eikä ollenkaan näytä merkkiä siitä, että hänen voimansa olsivat vuosien aikana hiipuneet. Karhu syntyi suoraan heimoon ja on yksi harvoista heimon jäsenistä jotka kantavat heimon perustajien verta suonnissaan. Tämän takia Karhun lojaalius heimoa kohtaan on täydellinen, sillä Karhulle heimo on kaikki kaikessa.

Ne harvat, jotka ovat nähneet Karhun nousun nuoresta pennusta suureksi kontioksi muistavat nuoren Karhun innokkaana, kiivaana ja todella vahvana ehdokkaana heimon seuraavaksi johtajaksi. Vaikka iän myötä Karhu on oppinut pitkäjänteisyyttä ja kärsivällisyyttä, niin Karhun sisällä palaa kuitenkin yhä se sama liekki kirkkaana, joka houkutteli Karhun nuorena seikkailemaan ja kokeilemaan rajojaan tilanteissa kuin tilanteissa.

Karhulla on monta nimeä. Mesikämmen, Otso, Kontio, Metsän Kuningas, Muinainen jne. Kuitenkin yleisin nimitys Karhulle on muiden heimonjäsenten toimesta Veli Otso. Heimoon kuulumattomille Karhu on Muinainen Otso, koska Karhu ei pidä heimoon kuulumattomia sisaruksinaan. Vain hyvin harvat heimonjäsenet, jotka ovat ansainneet Karhun syvimmän kunnioituksen saavat Karhulle puhuessaan käyttää Karhun oikeaa nimeä ja silloinkin kyseistä nimeä käytetään suurella kunnioituksella.

Karhulla on ollut kumppani (Hirvi) silloin, kun Karhusta nousi yli 20 vuotta sitten heimon johtajaksi, mutta vähän ajan kuluttua Hirvi kuoli sairauksiin ja Karhu jäi leskeksi. Tästä Karhu päätti, että jos tulevaisuudessa hän hankkii uuden kumppanin, niin kyseisen kumppanin on oltava vahva, sillä vahva johtaja vaatii vahvan kumppanin. Karhu on täysin passiivinen kumppanin hankkimisessa ja hän olettaa kumppaniehdokkaan tekevän aina aloitteen ensin, koska Karhu tahtoo arvioida onko aloitteen tekijä tarpeeksi vahva Karhulle. Eräällä tavalla Karhu ajattelee suvunlisääntymisessä itseään palkintona, koska Metsän Kuninkaalla on vahvimmat geenit joista tulee varmasti vahvoja lapsia.

Karhun aseistukseen kuuluu myös Karhuntassu niminen hanska, jossa on aseistuksena itse karhunkynnet. Se mikä herättää huomiota kyseisessä aseituksessa on se, että kyseisen aseen karhunkynnet ovat verrattuna tavalliseen karhunkynsiin todella paljon kookkaammat. Karhun mukaan kyseiset karhunkynnet ovat peräisin noin 20 vuotta sitten metsästysretkeltä, jossa Karhu ja kumppanit olivat metsästämässä Karhua, joka oli heimon lähialueilla liikkunut ympäriinsä ja aiheuttanut huolea heimossa, koska heimon lähialueella ei ollut turvallista liikkua.

Viisi soturia Karhun lisäksi lähtivät Vanhan Villisian johdolla metsästämään kyseistä karhua. Lopulta kahden päivän kuluttua heimon soturit palasivat takaisin kuolleen karhun kanssa, mutta tällä kertaa vain kolme soturia palasi takaisin elävänä (Lepinkäisen isä oli yksi sotureista, joka ei palanut takaisin elävänä.). Kyseisenä iltana karhunpeijaisissa ei ollenkaan juhlittu ja koko seremonia oli lyhyt ja tunteeton. Karhu ja muut heimon soturit eivät ole ollenkaan kertoneet mitä kyseisenä metsästysretkellä tarkalleen tapahtui. Nyt kun Vanha Villisika on kuollut, niin vain itse Karhu tietää mitä kyseisenä iltana tapahtui. Karhuntassu on nykyään tappava muistomerkki jota Karhu kantaa merkkinä suuresta voitosta, mutta joidenkin heimolaisten mukaan Karhu kantaa kyseistä asetta myös häpeän vankina.

### **Luonne**

"*Äiti Maan opetukset ovat kasa sääntöjä ja ohjeita miten meidän pitää elää tässä maailmassa. Ne ohjaavat meitä, kasvattavat meitä ja muokkaavat meitä suojelemaan, arvostamaan ja kunnioittamaan luontoa eniten koko maailmassa. Mutta miten me elämme näiden sääntöjen mukaan? Tämä on jokaisen Tuhkan Lapsen elämän suurin tehtävä ja te kaikki olette epäonnistuneet tässä tehtävässä."* - Karhu heimolle ennen lähtöä Pitkälle Vaellukselle

Karhu suhtautuu neutraalisti heimon ulkopuolisiin henkilöihin, kunhan he eivät tule tuosta vaan liian lähelle heimoa. Karhu ei tahdo solmia mitään läheisiä välejä muiden ryhmien kanssa, koska Karhun mielestä oma heimo on tärkein osa heimolaisten elämää eikä Karhu tahdo muiden ryhmien sekoittavan tätä faktaa. Poikkeuksena on Tulen Kultti, johon Karhu on onnistunut sopimaan läheiset välit, koska Karhun mielestä Tulen Kultin ideologia on lähellä Äiti Maata, vaikka Äiti Maa esiintyykin Tulen Kultille Pyhänä Tulena.

Karhu on lievästi klaustrofobinen, koska Karhu on viettänyt suurimman osan ajan elämästään ulkona. Teltat ja muut majoitustilat eivät ole Karhulle ongelma, koska Karhu on nukkunut niissä elämänsä ajan, mutta rakennuksissa ja muissa ahtaissa tiloissa Karhu tuntee itsensä epämukavaksi ja hermostuneeksi, ellei Karhu hae suojaa ulkoilmalta. Kuitenkin vaaran uhatessa ja tiukan paikan tullen Karhu ei välitä ollenkaan välitä klaustrofobiasta, koska adrenaliini kehossa valtaa Karhun mielen ja ainoat asiat mitä Karhun mielessä liikkuvat ovat oman nahan ja heimon selviytyminen.

Ainoa asia mitä Karhu vihaa sydämensä edestä ovat mutantit, koska he edustavat kaikkea epäpyhää minkä takia Äiti Maa on kärsinyt ydinsodassa. Jos mutantteja on lähettyvillä, niin Karhu lähtee ensimmäisenä tuhoamaan mutantteja, vaikka se olisi muiden mielestä täyttää hulluutta ja itsemurhahakuista. Tosin OldTownin aikana Karhu onnistui näkemään mutanteissa myös hyviä puoleja ja Karhu ei suhtaudukkaan enää niin vihamielisesti mutantteja kohtaan. Tosin tämä ei ole muuttanut Karhun ennakkoluuloja mutantteja kohtaan ja siksi Karhu on aina hyvin varuillaan, kun mutantteja on lähellä.

Kiihkoilusta ja sotimisesta huolimatta Karhu osaa olla myös hyvin viisas ja pitkäkantainen ihminen, joka pyrkii aina hyvään sekä siihen, että jonain päivänä Äiti Maa voisi noustaa uuteen kukoistukseen pimeydestä, joka on ydinsodan ansiosta vallannut Terran. Karhun mukaan jonain päivänä heimo tulee kokemaan Lopullisen Taistelun, jonka jälkeen Äiti Maa ja heimo hallitsevat luontoa kaikella viisaudella ettei meidän tarvitse enää uudestaan kokea Pimeyden Valtakunnan aikaa. Se päivä voi olla huomenna tai sadan vuoden päästä, mutta yksi asia on varma. Äiti Maa tulee nousemaan taas uudestaan.

### **Suhtautuminen muihin**

#### **Harakka**

*"Heimo tarvitsee soturien lisäksi myös äitihahmon, joka pystyy huolehtimaan heimosta, kun soturit ovat matkalla. Siksi arvostan Harakkaa enemmän kuin yhtäkään soturia tästä heimosta, vaikka minun sydämeni vuotaakin verta, että Harakka ei yrittänyt estää tätä hulluutta, joka on vallanut heimoni."*

#### **Kukko**

*"Ainoista harvoista heimon jäsenistä jotka tuomitsivat Rotan ja Kyyn murhayrityksen, niin se piti olla tuo rattopoika Kukko. Vaikka Kukko onkin rappion puhdas ilmentymä, niin ainakin minä nyt tiedän kehen minä voin oikeasti luottaa tässä heimossa."*

#### **Korppi**

*"Se on todella surullista, että kuolematon Korppi on hairahtanut Äiti Maan viittomalta polulta pois, vaikka hänellä pitäisi olla kaikki viisaus tässä maailmassa pysyäkseen sillä oikealla polulla. Tämä todella osoittaa sen, että kukaan ei ole turvassa OldTownin korruptoitavalta vaikutukselta."*

#### **Kyy**

*"Kyy puree vain itsepuolustukseen. Kyy ei ikinä yrittäisi tappaa minua, sillä se ei ole Kyyn luonteista. Aivan varmasti Rotta on aivopessyt Kyyn puolelleen valheillaan ja katteettomilla lupauksillaan. Minun on jotenkin saatava Kyy järkiinsä, jotta hän näkee virheensä joihin hänet on huijattu Rotan toimesta.*

#### **Käki**

*"Miten jokin voi pudota korkealta niin alas? Tätä minä kyselen aina itseltäni. Olen antanut monia Käen tekoja anteeksi ja niin on hänkin antanut minun tekojani anteeksi. Mutta tämä. Tätä en tule ikinä antamaan hänelle anteeksi. En tule ikinä hyväksymään sitä, että Käestä on tullut Igorin huora. Jos tämä kaikki mitä olen nähnyt on painjaista, niin se on pahinta painajaista, jota voin kokea.*

#### **Pupu**

*"Vaikka en ajattelekkaan mitään hyvää Pupusta, niin en voi kieltää sitä, että Pupu on onnistunut muutamassa päivässä saavuttamaan enemmän, kuin minä olen koko elämäni aikana. Ukko varjelkoon, jos Pupusta tulee jonain päivänä OldTownin presidentti, sillä Pupu on kaikkea muuta kuin johtaja."*

#### **Poro**

*"En ymmärrä Poroa, eikä minun tarvitse ymmärtää Poroa, sillä shamaanien ajatusmaailma on hyvin hämärä. Yksi asia on kuitenkin varmaa. Poron pitää jossain välissä valita puolensa heimossa ja olla vastaan kaikkea tätä Wanhan Maailman hömpötyksiä joita heimossa on tällä hetkellä yllä, tai sitten hän on minua vastaan.*

#### **Rotta**

*"En olisi ikinä kuvitellut näkeväni sitä päivää, jolloin jokin Tuhkan Lapsista olisi niin yhtä sielueläimensä kanssa, että se hirvittää jopa minua. Mutta sitten tapasin Rotan ja siitä päivästä lähtien kaikki meni päin helvettiä."*